সৌদি আরবে বন্য প্রাণীর মধ্যে রয়েছে আরবীয় নেকড়ে, ডোরাকাটা হায়না, বেজি, বেবুন, খরগোশ, বালি ইঁদুর ও জারবোয়া ইঁদুর। বড় প্রাণীর মধ্যে রয়েছে গজলা হরিণ, অরিক্স ও লেপার্ড। পাখির মধ্যে রয়েছে ফ্যালকন, ঈগল, বাজপাখি, শকুন, স্যান্ডগ্রুজ ও বুলবুল। এ ছাড়াও আছে কয়েক প্রজাতির সাপ এবং অসংখ্য ধরনের টিকটিকি। পারস্য উপসাগরে আছে বিচিত্র ধরনের সামুদ্রিক প্রাণী। গৃহপালিত প্রাণীর মধ্যে রয়েছে উট, মেষ, ছাগল, গাধা ও মুরগি। মরু অবস্থার কারণে সৌদি আরবের উদ্ভিদ জগতের মধ্যে খুব কম পানির প্রয়োজন হয় এমন ঝোপ-ঝাড় ও লতাগুল্ম রয়েছে। দক্ষিণ আসিরে অল্প এলাকায় ঘাস ও গাছ রয়েছে। তবে দেশটিতে খেজুর গাছ আছে ব্যাপক ও বিস্তৃতভাবে।